पति के खिलाफ महिला ने ही जुटाए सारे दस्तावेज : प्रिया ने अपनी सौतन रिया के यहां बच्चा जन्म लेने के बाद बड़वानी थाने में मामले की शिकायत की थी, लेकिन वहां से उसे आदम चेक काटकर रवाना कर दिया गया था। बाद में उसने एसपी सहित अन्य को पत्र लिखा। जांच में सामने आया कि पति विजय को रिया से एक बेटी भी है। प्रिया के पास निजी अस्पताल में उसकी प्रेगनेंसी के दस्तावेज भी हैं। इस पूरे मामले में पति को ससुराल पक्ष का भरपूर सहयोग रहा। शिकारपुरा पुलिस ने पति विजय मूलचंदानी, सौतन रिया विजय मूलचंदानी, सास कविता मूलचंदानी, ससुर गोवर्धन, जेठ राकेश गोवर्धन और ननद किरण गोवर्धन के खिलाफ के केस दर्ज किया। शिकारपुरा थाना प्रभारी अजीत तिवारी ने बताया आरोपियों के खिलाफ धारा 498(दहेज प्रताडऩा) धारा 494(पहली पत्नी के रहते दूसरी पत्नी से शादी) के तहत केस दर्ज किया है।